**פרק קונם יין**

***ס.***

**קונם יין שאני טועם היום** - אינו אסור אלא עד שתחשך.[[1]](#footnote-1)  
**שבת זו** – אסור בכל השבת[[2]](#footnote-2), וכולל השבת עצמה.[[3]](#footnote-3)  
**נדר ביום השבת עצמו** – י"א שאסור כל השבוע הבא מלבד אותה שבת שעומד בה,  
אבל הכרעת הר"ן שבאופן זה אסור רק באותה שבת עצמה עד שתחשך.  
**חודש זה** – אסור בכל החודש, וראש חודש שאחר החודש אינו בכלל האיסור.[[4]](#footnote-4)  
**שנה זו** – אסור בכל השנה, וראש השנה שאחרי שנה זו אינו בכלל האיסור.[[5]](#footnote-5)  
**שבוע זה**[[6]](#footnote-6) – אסור בכל השנים של אותו שבוע, כולל שנת השביעית.   
**נדר בשנת השביעית** – י"א דאסור גם בה וגם בכל השבוע שאחריה, אבל להר"ן אסור רק בה.  
**המודר הנאה מחבירו לשנה** – אפי' עמד בכט אלול, הגיע א' תשרי עלתה לו שנה.[[7]](#footnote-7)

**אמר יום אחד** – אסור מעת לעת.  
**שבת אחד** – מיום ליום. וכן חודש אחד, שנה אחת, שבוע אחד.[[8]](#footnote-8)

**עד הפסח** – אסור עד שיגיע.  
**עד שיהא** – אסור עד שייצא.[[9]](#footnote-9)  
**עד פני הפסח** – לר"מ אסור עד שיגיע לר"י עד שייצא.[[10]](#footnote-10)

**קונם יין שאני טועם היום** – מדינא מותר כשתחשך, וגזרו שצריך שאלה לחכם.[[11]](#footnote-11)  
וה"ה כל נדר שנדר לאותו יום.[[12]](#footnote-12)

***ס:***

**הנודר** – כאילו בנה במה. **המקיימו** – כאילו הקריב עליה קרבן.[[13]](#footnote-13)  
**המקבל עליו תענית יחיד** – אסור לאכול עד שתחשך ואין צריך שאלה לחכם.  
להר"ן הוא דין מיוחד בתענית. ולהרשב"א בכל נדר שמתחיל מעלות השחר.  
**המקבל עליו להתענות יום אחד** – היינו מעלות השחר, וא"צ מעת לעת.[[14]](#footnote-14)  
**הנודר ללמוד או לקיים מצוה היום** – אינו צריך שאלה.

**חודש זה** – מותר בראש חודש שלאחריו אפילו בא' דראש חודש.[[15]](#footnote-15)  
**הכותב שטר בא' דראש חודש** – כותב שם החודש שלאחריו. ואם כתב החודש שמסתיים, פסול.[[16]](#footnote-16)  
**בגט שנכתב בא' דראש חודש מרחשון** – יש לכתוב ביום ל' לחודש תשרי שהוא ר"ח מרחשון.[[17]](#footnote-17)

**קונם יין שאני טועם יום** – מספקא לן אי עד שתחשך או מעת לעת, ולא איפשטא. ויש להחמיר.  
**קונם יין שאני טועם השנה** – נתעברה, אסור עד סופה, אף שנדר בתחילת השנה.  
**נדר שנה** – הוי ספיקא אי עד סופה או מיום ליום.

1. ולא מעת לעת. ואין נפ"מ אם עומד בתחילת היום או קרוב לסופו. [↑](#footnote-ref-1)
2. הוא מה שנקרא בזמנינו שבוע. [↑](#footnote-ref-2)
3. לפי הכרעת הר"ן מדובר שעומד באמצע ימות השבוע, ונאסר מאותו רגע עד מוצאי שבת. [↑](#footnote-ref-3)
4. להלן בעמ' ב' מבואר לפי ביאור הר"ן, שאף יום ל' של חודש זה שהוא א' דראש חודש אינו בכלל האיסור. [↑](#footnote-ref-4)
5. ופשיטא דאף א' דר"ה מותר אף דאלול חסר. [↑](#footnote-ref-5)
6. היינו בלשון חז"ל שהכוונה לשביעיה של השנים. יתכן שבזמנינו הדין ישתנה לפי לשון בני אדם היום. [↑](#footnote-ref-6)
7. ר"ן מגמרא במסכת ר"ה. [↑](#footnote-ref-7)
8. כלומר שבת אחת, ועמד ביום ג', אסור שבעה ימים עד יום ג' שאחריו. חודש אחד, אסור במשך חודש עד אותו יום בחודש הבא. שנה אחת אסור במשך שנה עד אותו יום בשנה הבאה. שבוע אחד אסור במשך שבע שנים עד אותו יום באותה שנה לשמיטה הבאה. [↑](#footnote-ref-8)
9. להלן מבואר שאין זה כללא, אלא רק בכגון פסח שזמנו קצוב שבעה ימים. [↑](#footnote-ref-9)
10. בסוגיא אצלינו מבואר דפליגי אי מחית אינש נפשיה לספיקא ושיטתם הפוכה, ועיי"ש בר"ן דבסוגיא דקידושין מסקינן אחרת ונפ"מ להלכה, ועי"ש להלכה. [↑](#footnote-ref-10)
11. אם רוצה לטעום בפחות מעת לעת. ומבואר בגמרא דגזירה זו רחוקה אלא שהיא בצירוף מה שאסור לקיים נדר בלא להישאל עליו. ועי' להלן דבנדרי מצוה א"צ שאלה. [↑](#footnote-ref-11)
12. אלא דלהרשב"א בעמ' ב' דוקא כשנדר באמצע היום, אבל אם היה אסור מעלות השחר לכאורה א"צ שאלה, והר"ן לא מסכים עמו בזה. [↑](#footnote-ref-12)
13. נתפרש בר"ן לעיל כב עמ' א'. [↑](#footnote-ref-13)
14. שכוונתו כעין תענית שקבעו חכמים בתקנתם. [↑](#footnote-ref-14)
15. כן הוא לגירסת הר"ן. לפנינו הגירסה שונה, וצ"ע לדינא. [↑](#footnote-ref-15)
16. מהר"ן משמע דבחודש שתחילתו בשני ימי ראש חודש, בא' לחודש כותב ב'. ובב' לחודש כותב ג', ואי כתב ב' פסול משום מוקדם. וצל"ע. [↑](#footnote-ref-16)
17. כ"כ הר"ן בשם הרשב"א בשם תוס' שראוי להחמיר. [↑](#footnote-ref-17)